በአዲስ አበባ የዜጎችና የሰራተኞችን የስራ እርካታ እየተሻሻለ መሆኑ ተመለከተ
የዜጎችና የሰራተኞችን የሥራ እርካታ ለማሳደግ እየሰራ መሆኑን የአዲስ አበባ ከተማ አስተዳደር የፐብሊክና የሰው ሐብት ልማት ቢሮ ገለጸ፡፡ቢሮው ከዋልታ ሚዲያና ኮሙዩኒኬሽን ኮርፖሬት ጋር በተባበር ያካሄደው ጥናት ዛሬ ይፋ ሲሆን እንደተመለከተው ከዓምናው ሲነጻጸር የዘንድሮው የሰራተኞች የሥራና የዜጎች አገልግሎት እርካታቸው መሻሻል እያሳየ ነው፡፡የጥናቱን ውይይት የመሩት የቢሮው ኃላፊ አቶ ይስሓቅ ግርማይ እንዳስታወቁት፤ በከተማዋ በተካሄደው በጥልቅ ተሃድሶ ተከትሎ የአመለካከትና የክሕሎት ችግሮችን፣ የኪራይ ሰብሳቢነት አደጋ፣ የትምህክትና ጠባብነት አመለካካት ማነቆዎችን በመለየት በተደረገው ውይይትና ችግሮችን ለመፍታት በተደረገው ጥረት  አበረታች የሥራ እርካታዎች በሰራተኛውና በዜጎች ላይ ለመስመዝገብ ተችሏል  ፡፡በዚህም መሰረት በቡድን የመስራት ልምድና ፍላጎት እንዲሁም የለውጥ ሰራዊት ግንባታ በከተማዋ የተሻለ ውጤት የተመዘገበባቸው ዘርፎች መሆናቸውን ገልጸዋል ፡፡የጥናቱ ግኝት አዎንታዊ ውጤችን ለማጠናከርና አሉታዊዎቹን ደግሞ በተሻለ አሰራር፣ አደረጃጀትና አማራጮች እርምት በመውሰድ የሰራተኛውንና የዜችን የስራ እርካታ ለማሳደግ ጥናቱ ጉልበት የሚፈጥር በመሆኑ በቀጣይም ተመሳሳይ ጥናቶችን በማካሄድ ውጤታማ ለመሆን እንደሚሰራ ኃላፊው አስረድተዋል ፡፡እንደ አቶ ይስሐቅ ማብራሪያ በ2008 ዓመተ ምህረት በከተማዋ ከተስተናገዱት 6ሺህ ያህል ቅሬታዎች 80 በመቶዎቹን ለመፍተታት ተችሏል ፡፡የዋልታ ሚዲያና ኮሚዩኒኬሽን ኮርፖሬት የሕዝብ አስተያየት ጥናት ዳይሬክቶሬት ዳይሬክተር አቶ ጌታሁን ከበደ ጥናቱን ባቀረበቡበት ወቅት እንደገለጹት፤ ጥናቱ የአዲስ አበባ ፐብሊክ ሰርቪስ ሰራተኞችን የስራ ላይ እርካታ ደረጃ ማወቅ፣ የሰራተኞችን የስራ ላይ እርካታ የሚቀንሱ ምክንያቶችን መረዳት፣ የሰራተኞችን የስራ ላይ እርካታ የሚያጐለብቱ ምክንያቶችን ማወቅ እና የስራ ላይ እርካታን ሊጨምሩ የሚችሉ የመፍትሄ እርምጃዎችን ማመላከት የሚሉ ዓላማዎችን ያነገበ ነው፡፡በአዲስ አበባ አስተዳደር ስር የሚገኙ የፐብሊክ ሰርቪስ መስሪያ ቤቶችና በአስሩም ክፍለ ከተሞች የሚገኙ የክፍለ ከተማና የወረዳ ጽሕፈት ቤቶች፣ የትምህርትና የጤና ጽሕፈት ቤቶች  በጥናቱ ውስጥ መካተታቸውን ነው የጠቆሙት ፡፡በጥናቱ መሰረትም ወደ 56 በመቶ የሚሆኑት ሰራተኞች በሚሰሩት ስራ እርካታ ይሰማቸዋል፤ ቅር የተሰኙትና እርካታ የሌላቸው ወደ 25 በመቶ ይደርሳሉ ብለዋል፡፡ስሜታቸውን ከመግለጽ የተቆጠቡትና ገለልተኛ አቋም የወሰዱት ሰራተኞች ደግሞ 17 በመቶ መሆናቸው ገልጸዋል ፡፡በሚሰሩት ስራ እርካታ የሚሰማቸው ሰራተኞች ከባለፈው የበጀት ዓመት ጥናት ጋር ሲነፃፀር የ12 በመቶ ያህል ብልጫ ማሳየቱን በመጠቆም ፡፡ይህ በእንዲህ እንዳለ በመንግስት ተቋማት አገልግሎት አሰጣጥ እርካታ የሚሰማቸው 32 በመቶ ገለልተኛ አቋም ያላቸው 22 በመቶ እንዲሁም እርካታ የማይሰማቸው ዜጎች 42 በመቶ መሆኑን ጥናቱ ጠቁሟል፡፡በጥናቱ የተለዩትን ምክንያቶቹን ተገቢ እርምጃዎችን መውሰድ የየተቋማቱ ኃላፊነት ቢሆንም ሰራተኛውንም የመፍትሄ አካል ማድረግ፣  ፍትሃዊ አመራርም እምነት የሚያገኝበትን የስራ ድባብ መፍጠር፣ ከትምህርትና ስልጠና ጋር የተያያዙትን ቅሬታዎች ትርጉም ባለው መልኩ መቀነስ እንደሚገባ ነው ያስገነዘቡት ፡፡እንደዚሁም የተቋማትን አደረጃጀት ከስራ ባህርይ ጋር ማጣጣም፣ ለሰራተኛው ግልጽ ያልሆኑ የአሰራር ዘይቤዎችን በቅድሚያ ተረድቶ ማስረዳትና በአርአያነት ተግብሮ መልሶ ማስተግበር መፍትሄ መሆኑን አስርድተዋል ፡፡በውይይቱ ላይ ከተሳተፉት መካከል አቶ ታደለ አብርሐም በሰጡት አስተያየት፤ በመንግስት ሰራተኛነቱ ማግኘት ያለበትን ጥቅማጥቅሞች ባለመከበራቸው ቅር ቢሰኝም የሕዝብ አገልጋይ በመሆኑ ግን ደስተኛ እነደሆነ ገልጸዋል፡፡ሌሎች የውይይቱ ተሳታፊዎችም ጥናቱ በዘመናዊ መልኩ መከናወኑና ለማንም ባልወገነ መልኩ በጥናቱ የተለዩትን ስኬቶችንም ሆነ ችግሮችን በግልፅ ማቅረብ በመቻሉ ደስተኛ እንደሆኑና በቀጣይም ሌሎች ተቀቋማት ተመሳሳይ የእርካታ ዳሰሳ ጥናት ቢያካሂዱ የተሻለ እንደሆነ አመልከተዋል፡፡ዋልታ ሚዲያና ኮሚዩኒኬሽን ኮርፖሬት በጥልቀትና በዘመናዊ ሁኔታ ጥናቶችን በማካሄድ ተቋማት የተሻለ ውጤት እንዲያስመዘግቡ ችግሮችንና የመፍትሄ አቅጣጫም በማመላከት ሀገራዊ ሚናውን እየተወጣ እንደሆነ ይታወቃል፡፡ 